ସେବେଲିପେଜ ଆଲଫା

ସେବେଲିପେଜ ଆଲଫା (ଇଂରାଜୀ ଭାଷାରେ  Sebelipase alfa ), କାନୁମା ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା  ଲାଇସୋସୋମାଲ ଏସିଡ ଲାଇପେଜ ଅଭାବ (LAL-D) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ୱୋଲମାନ ରୋଗରେ ଏହି ଔଷଧର ଉପକାର ସ୍ପଷ୍ଟ ହୋଇଛି । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଜ୍ୱର, ଗଳା ଯନ୍ତ୍ରଣା, ଅଇ, ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ । ଏହା ଲାଇସୋସୋମାଲ ଏସିଡ ଲାଇପେଜ୍ (LAL) ଏନଜାଇମର ଏକ ରେକମ୍ବିନାଣ୍ଟ ଫର୍ମ ଯାହା ସ୍ନେହସାର ଭାଙ୍ଗିବାରେ ସାହାଯ୍ୟ କରେ । 

୨୦୧୫ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ନିମନ୍ତେ ସେବେଲିପେଜ୍ ଆଲଫା ଅନୁମୋଦିତ ହୋଇଥିଲା ।   ୨୦୧୮ରେ ଜଣେ ବୟସ୍କ‌ଙ୍କ ପାଇଁ ବର୍ଷକୁ କାନାଡାରେ ପ୍ରାୟ ୮୯୨,୦୦୦ କାନାଡ଼ା ଡଲାର ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହା ନିମନ୍ତେ ୨୦୨୧ ସୁଦ୍ଧା ଏହାର ମୂଲ୍ୟ ବାର୍ଷିକ ପ୍ରାୟ ୯୭୦,୦୦୦ ଡଲାର ଅଟେ । ଏହାର ବ୍ୟବହାର ଯୁକ୍ତରାଜ୍ୟରେ ୨୦୧୭ ମସିହାରେ ଏହାର ବ୍ୟବ‌ହାର ପ୍ରତ୍ୟାଖ୍ୟାନ କରାଯାଇଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ